Source: http://lex.justice.md/viewdoc.php?action=view&view=doc&id=359484&lang=1
Timestamp: 2019-04-23 12:12:01+00:00

Document:
*LPO325/2013 Versiunea originala
ID intern unic: 359484
Prezenta lege stabileşte scopul, principiile, mijloacele, metodele, procedurile şi efectele juridice ale testării integrităţii profesionale în cadrul entităţilor publice.
Articolul 2. Scopul testării
Testarea integrităţii profesionale se realizează în scopul:
d) neadmiterii unor influenţe necorespunzătoare în exercitarea obligaţiilor sau atribuţiilor de serviciu ale agenţilor publici.
Testarea integrităţii profesionale a agenţilor publici se realizează cu respectarea obligatorie a următoarelor principii:
c) tratamentul nepărtinitor, echitabil şi nediscriminatoriu al agenţilor publici supuşi testării;
d) prezumţia de bună-credinţă a subiecţilor testării;
e) neadmiterea afectării autorităţii, prestigiului şi imaginii entităţilor publice şi ale agenţilor publici.
agenţi publici – angajaţii entităţilor publice prevăzute în anexa care face parte integrantă din prezenta lege;
integritate profesională – capacitatea persoanei de a-şi exercita obligaţiile şi atribuţiile legale şi profesionale în mod onest, ireproşabil, dînd dovadă de o înaltă ţinută morală şi maximă corectitudine, precum şi de a-şi exercita activitatea în mod imparţial şi independent, fără vreun abuz, respectînd interesul public, supremaţia Constituţiei Republicii Moldova şi a legii;
testare a integrităţii profesionale – procesul de planificare, iniţiere, organizare şi desfăşurare a testelor de integritate profesională;
test de integritate profesională – crearea şi aplicarea de către testor a unor situaţii virtuale, simulate, similare celor din activitatea de serviciu, materializate prin operaţiuni disimulate, condiţionate de activitatea şi comportamentul agentului public testat, în vederea urmăririi pasive şi stabilirii reacţiei şi a conduitei agentului public testat;
testor de integritate profesională – persoană abilitată prin prezenta lege şi prin legi speciale cu atribuţii şi competenţe de testare a integrităţii profesionale;
influenţă necorespunzătoare – încercări, acţiuni, presiuni, ameninţări, imixtiuni sau rugăminţi ilegale ale unor terţe persoane în vederea determinării agenţilor publici să îndeplinească sau nu, să întîrzie sau să grăbească îndeplinirea unor acţiuni în exercitarea funcţiilor lor sau contrar acestora;
risc întemeiat – risc fără de care scopul socialmente util de fixare obiectivă a comportamentului agentului public în cadrul testului de integritate profesională nu poate fi atins, iar testorul de integritate profesională care riscă a luat măsuri de prevenire a unor daune aduse intereselor ocrotite de lege.
Articolul 5. Subiecţii testării integrităţii profesionale
(1) Subiecţi ai testării integrităţii profesionale sînt entităţile publice, agenţii publici şi testorii de integritate profesională.
(3) Testele de integritate profesională sînt realizate de către angajaţii Centrului Naţional Anticorupţie şi ai Serviciului de Informaţii şi Securitate.
(1) Agenţii publici au dreptul de a fi informaţi cu privire la modalităţile de contestare legală a sancţiunilor disciplinare aplicate ca urmare a rezultatelor testării integrităţii profesionale.
a) să nu admită în activitatea lor acte de corupţie, acte conexe corupţiei şi fapte de comportament corupţional;
b) să denunţe imediat la organele competente orice tentativă de a fi implicaţi în acţiunile prevăzute la lit. a);
c) să comunice conducătorului entităţii publice, în scris, orice influenţă necorespunzătoare;
d) să declare cadourile în conformitate cu legislaţia în vigoare.
(1) Entităţile publice au următoarele drepturi:
a) de a fi informate cu privire la rezultatele aplicării testelor de integritate profesională în privinţa angajaţilor săi în termenele prevăzute de prezenta lege;
b) de a considera rezultatul pozitiv al testului de integritate profesională ca motiv suplimentar pentru promovarea agentului public, fără a divulga acest motiv.
(2) Entităţile publice au următoarele obligaţii:
a) de a informa agenţii publici, contra semnătură, despre posibilitatea de a fi supuşi testului de integritate profesională. Informarea se va face la numirea în funcţie a noilor angajaţi, iar în cazul agenţilor publici încadraţi la momentul intrării în vigoare a prezentei legi – în termenul prevăzut în dispoziţiile finale şi tranzitorii;
b) de a ţine evidenţa cazurilor de influenţă necorespunzătoare, conform regulamentului aprobat de Guvern, şi de a asigura accesul la aceste informaţii al instituţiilor care realizează testarea integrităţii profesionale;
c) de a asigura accesul testorilor de integritate profesională la registrele de evidenţă a cadourilor.
Articolul 8. Drepturile şi obligaţiile testorilor de
(1) Testorii de integritate profesională au următoarele drepturi:
a) de a determina, împreună cu coordonatorul activităţii de testare a integrităţii profesionale, în condiţiile prezentei legi, agenţii publici pasibili de testare şi periodicitatea testării;
b) de a fi instruiţi special cu privire la metodele şi mijloacele aplicate în cadrul testării;
c) de a folosi în cadrul testării integrităţii profesionale acte care codifică identitatea persoanelor, a structurilor, organizaţiilor, încăperilor şi mijloacelor de transport, precum şi identitatea persoanelor prevăzute la art. 12 alin. (2).
(2) Testorii integrităţii profesionale au următoarele obligaţii:
a) de a asigura confidenţialitatea activităţii de testare a integrităţii profesionale;
b) de a informa conducătorii entităţilor publice despre testările realizate, prin intermediul coordonatorului activităţii de testare a integrităţii profesionale;
c) de a întreprinde toate măsurile pentru a preveni eventualele consecinţe negative sau atingeri aduse unor terţe persoane în legătură cu aplicarea testului de integritate profesională;
d) de a asigura distrugerea înregistrărilor audio/video efectuate în cadrul testului de integritate în termenele prevăzute la art. 18 alin. (1).
(3) Obligaţiile testorului de integritate profesională se răsfrîng, în mod corespunzător, şi asupra instituţiei ce realizează testarea integrităţii profesionale.
(1) În cazul unui rezultat negativ al testului de integritate profesională, agenţii publici testaţi poartă doar răspundere disciplinară, în funcţie de gravitatea abaterilor constatate şi în conformitate cu legislaţia care reglementează activitatea entităţilor publice respective, cu respectarea prevederilor art. 16 alin. (2).
(5) Nu constituie contravenţie sau infracţiune acţiunea testorului de integritate profesională ce are la bază un risc întemeiat, avînd ca scop atragerea atenţiei agentului public testat, dacă activitatea de testare a integrităţii profesionale nu poate fi realizată fără implicarea acestui risc.
(6) În cazul în care în timpul desfăşurării testului de integritate profesională au fost constatate alte activităţi ilegale ale agenţilor publici testaţi sau ale persoanelor terţe, instituţia care a realizat testarea integrităţii profesionale sesizează organul competent pentru a fi luate măsurile stabilite de legislaţia în domeniu.
PROCEDURA DE TESTARE A
Articolul 10. Iniţierea testării integrităţii profesionale
(1) Testarea integrităţii profesionale se iniţiază de către:
a) Centrul Naţional Anticorupţie – în privinţa tuturor agenţilor publici din cadrul entităţilor publice prevăzute în anexă, cu excepţia Serviciului de Informaţii şi Securitate;
b) Serviciul de Informaţii şi Securitate – în privinţa angajaţilor Centrului Naţional Anticorupţie;
c) subdiviziunea securitate internă a Serviciului de Informaţii şi Securitate – în privinţa angajaţilor acestuia.
(3) Decizia privind realizarea testării integrităţii profesionale a agenţilor publici din cadrul unei entităţi publice este luată de către coordonatorul activităţii de testare a integrităţii profesionale fără informarea prealabilă a conducerii entităţii publice vizate. În caz de necesitate, testorii integrităţii profesionale colaborează cu reprezentanţii entităţii publice în care activează agentul public testat în condiţiile prezentei legi şi ale actelor normative speciale ce reglementează cooperarea în domeniu.
Articolul 11. Coordonarea testării integrităţii
(1) Testarea integrităţii profesionale a agenţilor publici este coordonată de către o persoană cu funcţie de conducere din cadrul Centrului Naţional Anticorupţie sau al Serviciului de Informaţii şi Securitate.
(4) Testorul integrităţii profesionale poate modifica planul de testare a integrităţii profesionale din oficiu şi/sau în funcţie de necesitate, în cazul survenirii unor informaţii suplimentare. Coordonatorul activităţii de testare este informat despre modificările survenite.
Articolul 12. Mijloacele şi metodele de testare
şi fixare a testelor de integritate
(1) Testorii de integritate profesională îşi desfăşoară activitatea în mod confidenţial.
(5) În cadrul activităţilor de testare a integrităţii profesionale se pot utiliza mijloace de transport, mijloace de înregistrare audio/video, mijloace de comunicare, precum şi alte mijloace tehnice de obţinere ascunsă a informaţiei din dotarea Centrului Naţional Anticorupţie şi/sau a Serviciului de Informaţii şi Securitate. În caz de necesitate, cînd utilizarea mijloacelor din dotarea Centrului Naţional Anticorupţie şi/sau a Serviciului de Informaţii şi Securitate este inoportună sau imposibilă, se pot folosi mijloace şi din alte surse, cu consimţămîntul prealabil al proprietarului/deţinătorului acestora, dar evitînd informarea lui asupra scopului real al folosirii mijloacelor respective.
(6) Pentru asigurarea unor probe exacte în testul de integritate profesională, în cazul pretinderii sau acceptării primirii de către agenţii publici testaţi a unor bunuri, servicii, privilegii sau avantaje, testorii integrităţii profesionale pot transmite bunuri, oferi servicii, acorda privilegii şi avantaje, acestea fiind indicate în prealabil în planul de testare a integrităţii profesionale şi coordonate în conformitate cu art. 11.
Articolul 13. Raportul privind rezultatele testării
integrităţii profesionale şi materialele
(1) După realizarea testului de integritate profesională, testorul de integritate profesională întocmeşte un raport privind rezultatele testării, care va conţine următoarele informaţii:
a) iniţiatorul testării;
b) descrierea activităţilor de testare desfăşurate conform planului de testare şi alte aspecte relevante;
c) comportamentul şi acţiunile agentului public supus testării în timpul testului;
d) constatările privind vulnerabilităţile şi riscurile care determină sau pot determina agentul public testat să comită acte de corupţie, acte conexe corupţiei sau fapte de comportament corupţional ori să admită influenţe necorespunzătoare în exercitarea atribuţiilor sale de serviciu;
e) concluziile şi propunerile vizavi de rezultatul pozitiv sau negativ al testului.
(2) Raportul întocmit în condiţiile alin. (1) va fi perfectat astfel încît să nu fie admisă deconspirarea persoanelor implicate în realizarea testului de integritate profesională, să nu fie dezvăluite forţele, mijloacele, sursele, metodele şi planurile de activitate ale Centrului Naţional Anticorupţie şi ale Serviciului de Informaţii şi Securitate, precum şi alte informaţii cu accesibilitate limitată.
(3) Originalul înregistrărilor audio/video realizate pe parcursul desfăşurării testului de integritate se anexează la raportul privind rezultatele testării integrităţii profesionale şi se păstrează, în mod obligatoriu, împreună cu acesta. Dacă înregistrările menţionate conţin informaţii atribuite la secret de stat, păstrarea şi gestionarea materialelor respective se vor face în conformitate cu legislaţia privind protecţia secretului de stat.
REZULTATELE ŞI CONSECINŢELE
TESTĂRII INTEGRITĂŢII PROFESIONALE
Articolul 14. Rezultatul pozitiv al testului
(1) Se consideră rezultat pozitiv al testului de integritate profesională situaţia în care raportul privind rezultatele testării constată că agentul public testat:
b) a comunicat neîntîrziat conducerii entităţii publice despre faptul că asupra sa s-a exercitat o influenţă necorespunzătoare, i s-au transmis bunuri, i s-au oferit servicii, i s-au acordat privilegii sau avantaje.
(2) În cazul unui rezultat pozitiv al testului, instituţia care a realizat testarea integrităţii profesionale comunică rezultatul respectiv conducerii entităţii publice în care activează agentul public testat, în termen de 6 luni de la data testării, asigurînd confidenţialitatea şi conspirarea. Comunicarea rezultatului se face printr-un demers oficial, fără a anexa raportul privind rezultatele testării integrităţii profesionale sau copia înregistrării audio/video a testului realizat.
(3) Conducătorul entităţii publice din care face parte agentul public testat le comunică agenţilor publici din cadrul entităţii respective despre realizarea testării, fără a oferi numele agentului public testat, în termen de 10 zile lucrătoare din data comunicării rezultatului testului.
Articolul 15. Rezultatul negativ al testului de
(1) Se consideră rezultat negativ al testului de integritate profesională situaţia în care raportul privind rezultatele testării constată că agentul public testat nu a dat dovadă de integritate profesională.
(3) Instituţia care a realizat testarea integrităţii profesionale asigură accesul entităţii abilitate cu constatarea abaterilor disciplinare sesizate la înregistrarea audio/video a testului de integritate profesională realizat şi la alte materiale ce confirmă rezultatul negativ al testului. În vederea asigurării confidenţialităţii şi a conspirării, imaginea şi vocea altor persoane decît agentul public testat, imaginile automobilelor, localurilor, ale altor fundaluri, precum şi sunetele împrejurărilor înregistrate pot fi prezentate astfel încît să nu poată fi recunoscute.
(4) În termen de 30 de zile de la primirea sesizării, entitatea sesizată examinează materialele cu privire la testul negativ al integrităţii profesionale şi informează imediat instituţia care a realizat testul despre măsurile întreprinse şi sancţiunile aplicate, oferind o copie a deciziei respective.
(1) Sancţiunile disciplinare ca urmare a rezultatului negativ al testului de integritate profesională, inclusiv eliberarea din funcţie a agentului public testat, se aplică conform legislaţiei ce reglementează activitatea entităţii publice în care acesta îşi desfăşoară activitatea.
(2) Aplicarea sancţiunii eliberării din funcţie este obligatorie dacă în timpul testului s-a stabilit că agentul public a admis încălcările prevăzute la art. 6 alin. (2) lit. a).
(3) De la data primirii sesizării privind rezultatul negativ al testului de integritate profesională şi pînă la finalizarea procedurilor disciplinare, agentul public nu poate fi eliberat din funcţie în baza cererii de demisie.
(6) Cazierul privind integritatea profesională a agenţilor publici se ţine de către Centrul Naţional Anticorupţie şi Serviciul de Informaţii şi Securitate, care eliberează informaţii la solicitare. Regulamentul cu privire la ţinerea şi utilizarea cazierului respectiv se aprobă de către Guvern.
Articolul 17. Contestarea sancţiunilor disciplinare
(1) Înregistrările audio/video efectuate în cadrul testării integrităţii profesionale se păstrează:
b) în cazul unui rezultat negativ – pînă la hotărîrea rămasă definitivă şi irevocabilă a instanţei de judecată sau pînă la expirarea termenului prescris de contestare a sancţiunii, dacă instituţia care a realizat testarea integrităţii profesionale nu deţine informaţii despre o eventuală contestare.
(2) După expirarea termenelor stabilite la alin. (1), înregistrările audio/video efectuate în cadrul testului de integritate profesională se distrug.
CONTROLUL ŞI FINANŢAREA TESTĂRILOR
PRIVIND INTEGRITATEA PROFESIONALĂ
(1) Controlul parlamentar asupra activităţii de testare a integrităţii profesionale este exercitat de către Comisia securitate naţională, apărare şi ordine publică şi Comisia juridică, numiri şi imunităţi.
(2) Centrul Naţional Anticorupţie şi Serviciul de Informaţii şi Securitate prezintă comisiilor menţionate la alin. (1), anual, pînă la data de 30 ianuarie, cîte un raport cu privire la activităţile de testare a integrităţii profesionale, care va cuprinde:
(3) Comisia securitate naţională, apărare şi ordine publică şi Comisia juridică, numiri şi imunităţi pot solicita, în limitele competenţelor, orice informaţie suplimentară cu privire la activitatea de testare a integrităţii profesionale a agenţilor publici dacă consideră că rapoartele prezentate sînt incomplete.
Articolul 20. Finanţarea măsurilor de organizare
şi realizare a testării integrităţii
Măsurile de organizare şi realizare a testării integrităţii profesionale, precum şi cele de evidenţă, păstrare şi sistematizare a informaţiei obţinute în cadrul testărilor se finanţează din bugetul de stat în limita mijloacelor disponibile.

References: Articolul 2

Articolul 5

Articolul 8

Articolul 10

Articolul 11

Articolul 12

Articolul 13

Articolul 14

Articolul 15

Articolul 17

Articolul 20